A deviza utalás ideje függ attól, hogy milyen pénznemben és milyen bankszámlára történik az utalás. Az utalás elindításakor néhány ellenőrzés és felülvizsgálat történik a csalás és pénzmosás lehetőségének kizárása érdekében. A devizák küldése ciklikusan történik, ezért fontos, hogy pontosan hány órakor történik meg az utalás. Szintén fontos tényező, hogy a két bank között van-e kapcsolat, ugyanis ha nem állnak kapcsolatban egymással, akkor közvetítő bank bevonására is szükség lesz. Az euró utalások általában a következő napon megérkeznek, azonban vannak olyan pénznemek, amelyek esetén az utalás 2, vagy akár több napba is beletelhet.